CELEX: 32012R0948
Language: hu
Date: 2012-10-15 00:00:00
Title: A Bizottság 948/2012/EU végrehajtási rendelete ( 2012. október 15. ) az Orosz Föderáció területére szállított egyes marhahús-, borjúhús- és sertéshússzállítmányokra vonatkozó információközlési rendszer létrehozásáról szóló 1180/2008/EK rendelet hatályon kívül helyezéséről

16.10.2012   
            
            
               HU
            
            
               Az Európai Unió Hivatalos Lapja
            
            
               L 282/39
            
         A BIZOTTSÁG 948/2012/EU VÉGREHAJTÁSI RENDELETE
   (2012. október 15.)
   az Orosz Föderáció területére szállított egyes marhahús-, borjúhús- és sertéshússzállítmányokra vonatkozó információközlési rendszer létrehozásáról szóló 1180/2008/EK rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 170. és 192. cikkére, összefüggésben 4. cikkével,
   mivel:
   
               (1)
            
            
               Az 1180/2008/EK bizottsági rendelet (2) rendelkezik az egyes marhahús-, borjúhús- és sertéshústermékek Orosz Föderációba irányuló, export-visszatérítés mellett végrehajtott kivitelére vonatkozó információknak a piaci szereplők és a tagállamok illetékes hatóságai, valamint a tagállamok, az Európai Csalás Elleni Hivatal (OLAF) által képviselt Bizottság és az oroszországi hatóságok közötti továbbítására szolgáló rendszer létrehozásáról. A szóban forgó rendszer célja az érintett kivitelek nyomon követése és az olyan esetek feltárása, amelyekben a visszatérítés nem volt jogos, és ezért azt vissza kell téríttetni.
            
         
               (2)
            
            
               Az 1180/2008/EK rendelet (5) preambulumbekezdése értelmében a rendelet alkalmazását egy hosszabb alkalmazási időszak után értékelni kell. A Bizottság értékelte az 1180/2008/EK rendelet alkalmazását és arra a következtetésre jutott, hogy bizonyos ismétlődő technikai problémák miatt, amelyeket nem sikerült kielégítő módon megoldani, az információközlési rendszer teljesítménye nem érte el az ahhoz szükséges szintet, hogy a rendszer a jogosulatlanul kifizetett export-visszatérítések kiküszöbölésének hatékony eszközeként működjön. Ezenkívül az évek során jelentős visszaesés következett be a rendszer exportőrök általi önkéntes alkalmazása tekintetében.
            
         
               (3)
            
            
               Ezért az 1180/2008/EK rendelettel létrehozott információközlési rendszert meg kell szüntetni és az 1180/2008/EK rendeletet hatályon kívül kell helyezni.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Hatályon kívül helyezés
   Az 1180/2008/EK rendelet hatályát veszti.
   2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2012. december 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 319., 2008.11.29., 44. o.